
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-137/01.06.2022 г.

Вх. № ОС-336/01.06.2022 г.

ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предоставяне на недвижим имот – частна общинска собственост, за безвъзмездно управление, на Териториално поделение на Национален осигурителен институт - Смолян.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С договор № 82/13.06.2012 г., на Районно управление „Социално осигуряване” – гр. Смолян, понастоящем Териториално поделение на Национален осигурителен институт – Смолян (ТП на НОИ – Смолян), представлявано от Директора Валентин Гаджев, е предоставен,  за безвъзмездно управление, офис № 1 с площ от 22 кв. м., разположен на седми етаж от осеметажна масивна сграда на общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград, за нуждите на изнесено работно място - Златоград към ТП на НОИ – Смолян. 

Срокът на договора за безвъзмездно управление № 82/13.06.2012 г. изтича на 31.07.2022 г. 

В Общинска администрация Златоград постъпи искане с вх. № 66-00-726/28.04.2022 г. от Директора на ТП на НОИ – Смолян, относно предоставяне, за безвъзмездно управление, на същия офис за нуждите на изнесено работно място -  Златоград към ТП на НОИ – Смолян.

Националният осигурителен институт (НОИ) е публична институция, която управлява държавното обществено осигуряване в Република България. Националният осигурителен институт е юридическо лице, което се състои от Централно управление със седалище в град София и териториални поделения във всеки от 28-те областни центрове на страната.

Териториално поделение на Национален осигурителен институт – Смолян е териториално поделение на Национален осигурителен институт със седалище на населено място – административен център на областта – гр. Смолян.
Седми етаж от осеметажна масивна сграда на общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград е частна  общинска собственост, съгласно Акт № 35/11.3.1999 г.

Съгласно чл. 12, ал. 3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена  на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, като редът за предоставяне за безвъзмездно управление на имоти и вещи общинска собственост, е определен в наредбата по чл. 8, ал. 2 от Закона за общинската собственост.
Съгласно чл. 78 от Закона за държавния бюджет на Република България за 2022 г., бюджетните организации, настанени в сгради – собственост на държавата или на общините, те не заплащат наеми.

Предоставяне за безвъзмездно управление на офис № 1 с площ от 22 кв. м., разположен на седми етаж от осеметажна масивна сграда на общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград е включено в Годишната програма за управление и разпореждане с имотите - общинска собственост през 2022 г., приета с Решение № З 463/18.04.2022 г. на Общински съвет Златоград, като имот,  договор за управление на който изтича през 2022 г. и който Община Златоград има намерение да предостави за безвъзмездно управление.
С оглед спазване на разпоредбите за реда за предоставяне на имоти и вещи – общинска собственост за управление на юридически лица на бюджетна издръжка, както и на техни териториални структури, предлагам следния проект за  

Р Е Ш Е Н И Е 

На основание чл. 21, ал. 1, т. 8 от Закона за местно самоуправление и местна администрация и чл. 12, ал. 3 от Закона за общинската собственост, Общински съвет Златоград
Р Е Ш И:

1. Предоставя, за безвъзмездно управление, на Териториално поделение на Национален осигурителен институт – Смолян, с ЕИК 1210825210208, със седалище и адрес на управление: гр. Смолян, бул. “България” № 12, офис № 1 с площ от 22 кв. м., разположен  на седми етаж от осеметажна масивна сграда на общинска администрация гр. Златоград, находяща се в гр. Златоград, ул. "Стефан Стамболов" № 1, УПИ ХІІІ – за административна сграда и читалище, кв. 76 по ПУП  на гр. Златоград, по Акт за частна общинска собственост № 35/11.3.1999 г.,  вписан в Служба по вписванията – Златоград към  Агенцията по вписванията с вх. рег. № 140/26.04.2005 г., том I – 102, дело 114/05, партида 24.
Офисът се предоставя за нуждите на изнесено работно място -  Златоград към ТП на НОИ – Смолян,  за срок от 10 години, считано от 01.08.2022 г.

2. Упълномощава Кмета на Община Златоград – Мирослав Митков Янчев да сключи договор за безвъзмездно предоставяне за управление на  имота по т. 1 от настоящото решение, при следните  условия:

1) ПОЛЗВАТЕЛЯТ е длъжен да ползва и стопанисва имота с грижата на добър стопанин, да пази и поддържа общите части, водопроводни, електрически, топлинни, телефонни и други инсталации, които служат за ползване на имота или минават през него.

2) Всички основни и текущи ремонти, произтичащи от ползването на имота по т. 1 са за сметка на ПОЛЗВАТЕЛЯ, съгласно чл. 17 от Закона за общинската собственост.

3) Всички консумативни разходи, свързани с обикновеното ползване на имота, като  електроенергия, телефон, вода са за сметка на ПОЛЗВАТЕЛЯ. 
4) ПОЛЗВАТЕЛЯТ да заплаща такса „Битови отпадъци“ и застрахователната премия, пропорционално на ползваната площ.
Приложение: копия на следните документи: акт за частна общинска собственост 35/11.03.1999 г.;  искане с вх. № 66-00-726/28.04.2022 г. от Директора на ТП на НОИ – Смолян; схема за самостоятелен обект 31111.33.409.1.13  в сграда № 15-500023-11.05.2022 г.
МИРОСЛАВ ЯНЧЕВ
Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

